**27. Japánnyelvi Szónokverseny ONLINE - Jelentkezési feltételek**

Az idei szónokversenyt a vírushelyzet miatt online formában rendezzük meg. Várjuk szónoklataikat! Idén nem kell kérdésekre válaszolni a szónoklat után, így még nagyobb szerepet kap a szónoklat témája és az előadásmód.

1. **SZÓNOKLAT KATEGÓRIA:**

* Az alábbi szintek pusztán **tájékoztató jellegű** leírások. Mindenki saját belátása szerint dönti el, hogy melyik kategóriában kíván indulni.
* A Szónokversenyt követően a szónoklatokat a „27. Japán nyelvi szónokverseny információs füzetében” nyilvánossá tesszük. Kérjük, ezt mindenki vegye figyelembe a jelentkezéskor.
* Minden kategória első három helyezettjét és az előadói kategória előadásait közzétesszük a YouTube csatornánkon. A többi szónoklatból is bemutatunk részleteket a verseny összefoglaló videjában.
* A szereplést megtagadhatjuk, ha a szónoklat szövege sérti az erkölcsöt vagy jó ízlést, esetleg politikai uszítást tartalmaz vagy meghatározott személyeket vagy szervezeteket reklámoz.

**Kezdő szint**

A Nemzetközi japán nyelvvizsga (JLPT) N5 szintjétől N4-ig. Életkor és foglalkozás nem számít.

1. Téma: szabadon választott
2. Időkorlát: maximum **3** perc. (A szónoklat szövege nagyjából 700 karakter hosszúságú legyen)
3. Előadásmód: A résztvevők egyedül adják elő a szónoklatot. Eszközök használata, valamint az eltúlzott előadásmód nem megengedett.
4. Jelentkezhet: Magyarországon élő, nem japán anyanyelvű japánnyelv-tanuló, aki a nyolcadik életévének betöltésétől számítva nem töltött összesen 6 hónapnál hosszabb időt Japánban.

**Középhaladó szint**

A Nemzetközi japán nyelvvizsga (JLPT) N4 szintjétől N3-ig. Életkor és foglalkozás nem számít.

1. Téma: szabadon választott
2. Időkorlát: maximum **4** perc. (A szónoklat szövege bármilyen hosszú lehet, de az előadásnak 4 percbe bele kell férnie.)
3. Előadásmód: A résztvevők egyedül adják elő a szónoklatot. Eszközök használata, valamint az eltúlzott előadásmód nem megengedett.
4. Jelentkezhet: Magyarországon élő, nem japán anyanyelvű japánnyelv-tanuló, aki a nyolcadik életévének betöltésétől számítva nem töltött összesen 6 hónapnál hosszabb időt Japánban.

**Haladó szint**

A Nemzetközi japán nyelvvizsga (JLPT) N3-as szintje felett. Életkor és foglalkozás nem számít.

1. Téma: szabadon választott
2. Időkorlát: maximum **5** perc. (A szónoklat szövege bármilyen hosszú lehet, de az előadásnak 5 percbe bele kell férnie.)
3. Előadásmód: A résztvevők egyedül adják elő a szónoklatot. Eszközök használata, valamint az eltúlzott előadásmód nem megengedett.
4. Jelentkezhet: Magyarországon élő, nem japán anyanyelvű japánnyelv-tanuló. Nem számít, hogy mennyi időt töltött Japánban.

A megfelelő kategória megjelölésében kérjük konzultáljanak felkészítő tanárukkal.

**Jelentkezés módja:**

A jelentkezés két szakaszban zajlik. Április 21-ig (szerda) a [www.mjot.hu](http://www.mjot.hu) honlapon megtalálható Google Form-on keresztül küldje be a következőket:

1. A szónoklat címe

2. A szónoklat magyar nyelvű pár soros összefoglalója

Április 28-ig (szerda) pedig a [supikon@mjot.hu-ra](mailto:supikon@mjot.hu-ra) küldje el az alábbiakat:

1. Letöltési link a szónoklatról készült videóhoz

2. A szónoklat szövege (Word dokumentumként, nyelv: japán, betűtípus: MS Mincho, betűméret:10,5)

A jelentkezés beérkezésétől számított 3 munkanapon belül visszaigazolást küldünk. Amennyiben ez nem történne meg kérjük, érdeklődjön a supikon@mjot.hu e-mail címen!

**Jelentkezési határidő: 2021. április 21. szerda**

**Videó beküldési határidő: 2021. április 28. szerda**

.

**Előzetes bírálat:** Amennyiben a 3 kategória jelentkezőinek száma összesen meghaladja a 15 főt, a Japán nyelvi Szónokverseny szervezőbizottsága előzetes bírálatot tart. Erről április 23-ig (péntek) értesítjük a jelentkezőket. Amennyiben előzetes bírálatra kerül sor, a versenyzőktől egy 1 perces részletet kérünk a szónoklatból videó- vagy hangfelvétel formában április 25-ig (vasárnap). A szervezőbizottság értékeli a beküldött felvételeket, és április 26-ig (hétfő) jelezzük, hogy részt vehet-e a versenyen.

**Díjazás:** A díjazás kategóriánként történik, minden kategória helyezettjei tárgyi nyereményben részesülnek.

**A videóról**

Videóverseny formátumban kerül megrendezésre, de az idei verseny is változatlanul **szónokverseny**!

Vízszintes formátumú videót készítsen, amin deréktól felfelé látszik.

A videóban nem lehet vágás vagy egyéb szerkesztés, pl. virtuális háttér.

Ügyeljen a figyelmet elvonó dolgokra, pl. háttérzaj vagy háttérben lévő dolgok.

A kamerába nézve adja elő a szónoklatot. Ha a tekintetéből vagy mozdulataiból azt látjuk, hogy a szöveget nézi vagy külső segítséget vesz igénybe, az értékelésnél hátrányba fog kerülni.

**A jelentkezéssel beleegyezik abba, hogy a szónoklat videóját a YouTube csatornánkon közzétegyük!**

1. **ELŐADÓI KATEGÓRIA:**

**Tartalom:** Ének, színjáték, a japán kultúrával kapcsolatos egyéb előadás, csoportos vagy egyéni formában.

**Jelentkezési feltételek:** Magyarországon élő japánnyelv-tanulók.

Kizárólag japán nyelven előadott produkciók nevezhetnek. Az előadói kategóriában érkezett jelentkezések ismeretében a csak táncos vagy karaokeszerű előadások nevezése elutasításra kerülhet.

Az előadói kategóriába azok is jelentkezhetnek, akik nem felelnek meg a szónok kategória feltételeinek!

**Időkorlát:** Intézményenként legfeljebb **5** perc. Csoportos és egyéni produkciókat is várunk.

**A jelentkezés módja:**

Küldje el az előadás felvételéről készült videó letöltési linkjét a [www.mjot.hu-n](http://www.mjot.hu-n) elérhető Google Formon keresztül.

A jelentkezés beérkezésétől számított 3 munkanapon belül visszaigazolást küldünk. Amennyiben ez nem történne meg kérjük, érdeklődjön a supikon@mjot.hu e-mail címen!

**Jelentkezési határidő: 2020. április 28. (szerda)**

**Díjazás:** az előadói kategóriában nincs zsűrizés, azonban valamennyi résztvevőnek kis ajándékkal tervezünk kedveskedni.

**A jelentkezéssel beleegyezik abba, hogy a szónoklat videóját a YouTube csatornánkon közzétegyük!**

**3. EGYÉB**

**Poszter-készítő pályázat:**

Illusztrációkat várunk a jövő évi Szónokverseny poszteréhez. A beérkezett munkákat összegyűjtjük, és internetes szavazás alapján dől majd el a jövő évi poszter háttérképe. Várjuk a pályamunkákat! A pályázatra lehet nevezni azokat a pályamunkákat, amelyek az előző években nem kerültek kiválasztásra.

**A jelentkezés módja:** a beszkennelt pályamunkát a supikon@mjot.hu e-mail címre várjuk (méret: A/3-ban kinyomtatható, felhasznált eszközök: szabadon választott).

**Jelentkezési határidő: 2020. április 28. (szerda)**